L’Off Romà continua amb l'espectacle de carrer ‘Immaginaria’
26 de juliol 2019

El dissabte 27 de juliol a les 20 h tindrà lloc als jardins del Centre Cívic Antic Sanatori del Port de Sagunt _Immaginaria_, l'espectacle de carrer de Teatre Nelle Foglie. Esta representació és gratuïta, apta per a tots els públics amb una durada de 35 minuts i està emmarcada dins de la programació de l’Off Romà. 

  

La direcció està a càrrec de Niño Retrete amb la interpretació i vestuari de Marta Finazzi. La sinopsi de l'espectacle que ha realitzat la companyia és: “Arrossegant un gran bagul, entre núvols de pols i papers groguencs pel temps, apareix Maldimar. Entre un dibuix animat i un xiquet del carrer, convida l'espectador a entrar en el seu propi univers, un món de fantasia, fet de cordes i nusos, de màgia quotidiana, d'engranatges que no saben el que estan movent”.

  

El programa de l’Off Romà és un dels elements distintius de Sagunt a Escena que, com en cada edició, acosta el teatre de carrer i teatre gestual, el circ, la música, etc., a un públic més heterogeni que té així la possibilitat de gaudir en el seu propi entorn ciutadà d'espectacles populars. Sagunt a Escena celebra enguany la seua XXXVI edició. En esta edició, el lema sobre el qual es construix el relat de 'Sagunt a Escena 2019' és _Paraules i sons_. 

![](/media/rldp1ijh/46_c_immaginaria.jpg)  

*   [](http://www.facebook.com/sharer.php?u=https://aytosagunto.es/va/actualitat/l-off-roma-continua-amb-l-espectacle-de-carrer-immaginaria/ "Facebook")
*   [](http://twitter.com/share?url=https://aytosagunto.es/va/actualitat/l-off-roma-continua-amb-l-espectacle-de-carrer-immaginaria/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-off-roma-continua-amb-l-espectacle-de-carrer-immaginaria/ "Linked In")
*   [](mailto:?body=https://aytosagunto.es/va/actualitat/l-off-roma-continua-amb-l-espectacle-de-carrer-immaginaria/)